recursal/SuperWikiNEXT-32B huggingface dataset:
*Pri urbo en Rusio vidu en artikolo Ivanovo.*

---

**IVANOV** (ina formo IVANOVA) estas unu el la plej disvastiĝintaj familinomoj en Rusio (kaj kelkaj aliaj postsovetiaj landoj) kaj Bulgario. Ĝi devenas de la nomo Ivan (Johano).

Kiam oni volas mencii averaĝan rusan nomon, oni mencias la liston "IVANOV, PETROV, SIDOROV". Malgraŭ ekzisto de la ŝabloniĝinta triopo de familinomoj, la vera disvastiĝo de la familinomoj en Rusio estas jena:

1. Smirnov
2. **Ivanov**
3. Kuznecov
4. Popov
5. Sokolov
6. Lebedev
7. Kozlov
8. Novikov
9. Morozov
10. **Petrov**  

[...]  

65. Maksimov  

66. **Sidorov**  

67. Osipov
En Rusio oni ofte uzas kunmeton *Ivanov Ivan Ivanoviĉ* por plenigi ekzemplojn de diversaj dokumentoj en publikaj lokoj (kvitancoj ks.; kp. usona *John Doe*).

Kelkaj famaj homoj kun familinomo Ivanov
----------------------------------------

* Ivanov
	+ Georgi Cvetkov Ivanov (1936-1989), bulgara esperantisto.
	+ Ilja Ivanoviĉ Ivanov (1870-1932), rusa biologo, fakulo pri interspeciaj hibridoj.
	+ Konstantin Vasiljeviĉ Ivanov (1890-1915), unu el fruaj ĉuvaŝaj verkistoj.
	+ Miroslav Ivanov (1929-1999), ĉeĥa verkisto.
	+ Vsevolod Ivanov (1899-1936), sovetia esperantisto.
* Ivanova
	+ Lili Ivanova (n. 1939), elstara bulgara kantistino.

*Vidu ankaŭ liston en la ruslingva Vikipedio.*

Referencoj
----------

1. ↑  Ĵurnalo "Kommersant",

Eksteraj ligiloj
----------------

* ruse Ivanov, Petrov, Sidorov
* ruse Familioj de Ivanov
**Helene WEIGEL** [helene vajgl] (\* la 12an de majo 1900 en Vieno, Aŭstrio † la 6an de majo 1971 en Orienta Berlino, Germanio) estis aktorino kaj intendantino.

Ŝi pasigis sian junaĝon en Vieno. Sian unuan rolon ŝi prezentis en 1919 en Frankfurto ĉe Majno: la Marie en la dramo *Woyzeck* de Georg Büchner. En la jaro 1922 ŝi transloĝiĝis al Berlino, kie ŝi rapide famiĝis per diversaj karakteraj roloj. En 1929 ŝi edziniĝis al Bertolt Brecht, la paro havis du idojn.

Ekde 1933 ŝi kune kun sia familio forlasis Germanion, vivonte en Svislando, Danio, Svedio, Finnlando kaj Usono. Ŝia aktora kariero tiutempe stagnis, sed reveninte al (Orienta) Germanio en 1948, ŝi havis grandan sukceson en la teatraĵo *Mutter Courage und ihre Kinder*, kiun verkis ŝia edzo. Kune kun li ŝi fondis la teatran ensemblon *Berliner Ensemble*, kies intendantino ŝi fariĝis. La ensemblo havis eksterordinaran sukceson en Berlino, kaj pli kaj pli ankaŭ eksterlande.

Helene Weigel mortis en 1971 en Orienta Berlino.

Tombo en Dorotheenstadt-tombejo, Berlino.

Eksteraj ligiloj
----------------

* Kategorio Helene Weigel en la Vikimedia Komunejo (Multrimedaj datumoj)

* 


|  |  |
| --- | --- |
| Bibliotekoj | * PeEnEo: 10541
* GND: 118630091
* LCCN: n83048175
* VIAF: 9994139
* ISNI: 0000 0001 0869 2943
* SUDOC: 035804564
* BNF: 13337667b
* BIBSYS: 90070090
* RKD: 213231
* NKC: mzk2004246390
 |
**István Alapi** [iŝtvAn], laŭ hungarlingve kutima nomordo **Alapi István** estas hungara ŝlagrogitaristo, tekstopoeto.

István Alapi
István Alapi naskiĝis la 2-an de aŭgusto 1962 en Salgótarján.

Biografio
---------

István Alapi aĝis 10, kiam li ricevis gitaron. Li frekventis muziklernejon en sia naskiĝurbo, en la aĝo de 19 li aliĝis al loke konata ŝlagrorkestro. En 1985 li translokiĝis al Budapeŝto. Ekde 1987 li apartenis al Edda (rokgrupo), tamen interrompo okazis inter 1991-1993, tiam li estis en Kanado jaron. Li ricevis kelkajn premiojn en la 1910-aj jaroj. Li edziĝis jam trifoje.

Elektitaj ŝlagrotekstoj
-----------------------

* Kirakatváros
* Nagy test, nagy élvezet
* Zuhanás

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto Arkivigite je 2019-08-07 per la retarkivo Wayback Machine

Vidu ankaŭ
----------

* Alapi kantas

Referencoj
----------

1. ↑

* Kategorio István Alapi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 653336
* MBA: 23e76df3-f768-48fa-ae1c-0c644cee5759
 |
**Ivdel** (ruse *Ивдель*) estas urbo en Sverdlovska provinco en Rusio.

Kodo de OKATO de la urbo (en jaro 2005) estas 65428.

La urbo estis fondita en jaro 1589 (kvankam oficiala jaro de fondo estas 1831).

Ĝi havas statuson de urbo ekde jaro 1943.

La interurba telefona kodo estas 34346, la enurbaj telefonnumeroj estas kvinciferaj (en jaro 2005).

Diferenco de la loka kaj moskva tempoj estas 2 horoj (en jaro 2005).

Geografiaj koordinatoj de la urbo estas 60° 41′ N 60° 26′ O﻿ / ﻿60.683 °N, 60.433 °O﻿ / 60.683; 60.433 (mapo)Koordinatoj: 60° 41′ N 60° 26′ O﻿ / ﻿60.683 °N, 60.433 °O﻿ / 60.683; 60.433 (mapo).

La urbo estas apud norda Uralo de oriento, ĉe rivero Ivdel (Ивдель) (baseno de rivero Obj), apud ĝia enenfluo en riveron Lozva (Лозьва).

En la urbo estas fervoja stacio.

En jaro 1959 la urbo havis 22 mil loĝantojn.

En jaro 2002 la urbo havis 19,3 mil loĝantojn.

Geografio kaj klimato
---------------------

Ivdel estas la plej norde situanta urbo de regiono Sverdlovsk. Ĝi situas ĉ. 535 km norde de la regiona ĉefurbo Jekaterinburg, en la tajgo-areo de Nord-Iralo, ĉe la samnoma rivero Ivdel tuj antaŭ ties alfluo en la riveron Lozva. La plej proksimaj urboj estas Severouralsk (65 km sudokcidente) kaj Volĉansk (86 km sude). Ĉ. 60 km okcidente de Ivdel troviĝas la limo de regiono Sverdlovsk al Permja regiono.

Ivdel estas administrejo de urba distrikto Ivdel *(Ivdelski gorodskoj okrug),* kiu entenas krom la urbo pliajn pli ol 30 setlejojn, kiuj troviĝas sur areo de pli ol 25.000 km².

La klimato en Ivdel estas kontinenta kun temperatura diferenco inter somero kaj vintro, tipa por Nord-Uralo kaj Okcidenta Siberio. La plej malvarma monato estas januaro kun mezvaloro de –19 °C. La jara precipitaĵo estas ĉ. 460 mm.

Historio
--------

Ĉe fino de la 16-a jc. oni fondis en la Uralo la unuan lignan fortikaĵon ĉe la rivera alfluo, nome *Losvinski gorodok* (Лозьвинский городок, tradukebla al „Lozva-urbeto"). La vilaĝo *Nikito-Ivdel* ekzistis ekde 1831, pli poste en la formo *Nikito-Ivdelskoje.*

Ekde 1925 agadas lingoprilabora industrio en la loko. Oni fondis tie punlaborejon en 1937 (*IvdelLag*). Ties partoj ekzistas eĉ hodiaŭ por la pez-krimuloj.

Ekonomio
--------

En la regiono ĉirkaŭ Ivdel ekzistas mangan-ercejo, plie oni minas por fererco, kupro, baŭksito kaj ankaŭ por oro. En la urbo em ekzistas lignoindustrio, kiu daŭre perdas signifon ekde la 1990-aj jaroj. Tie havas administran sidejon de tergasa kompanio de regionoj Sverdlovsk kaj Tjumen.

Eksteraj ligiloj
----------------

* Stanislavo Belov (2018-08-08) "Mi sidis en ĉeloj de NKVD…" (rememoroj de malliberulino) (esperante). Blogger. Arkivita el la originalo je 2018-08-11. Alirita 2018-08-11. *(rememoroj pri Ivdellago, parto de Gulago)*


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Barono István Andrássy** [iŝtvAn andrAŝi], laŭ hungarlingve kutima nomordo **Andrássy István** estis hungara generalo. Liaj nobelaj antaŭnomoj estis *csíkszentkirályi kaj krasznahorkai*.

István Andrássy naskiĝis 1650 kaj li mortis en 1720 .

Biografio
---------

István Andrássy ekde 1683 apartenis al kortumo de Emeriko Thököly. Li estis departementestro inter 1703 kaj 1711. Ĝuste tiam okazis liberecbatalo de Francisko Rákóczi la 2-a. En 1703 armeo de Rákóczi kaptis lin, poste li omaĝis al Rákóczi kaj aliĝis al ties armeo. En 1704 li jam havis altan rangon. Komence li gvidis taĉmenton inter Danubo kaj Tiso, poste li batalis en Transdanubio. En 1710 li perfidis Rákóczi-n kaj li senbatale transdonis urbon Lőcse al armeo de Habsburgoj. Li ricevis tujan amnestion de la Habsburgoj. Post jaroj li konstruis kastelon en Betlér (ankaŭ nun videblan).

Fontoj
------

* hungarlingva biografio
* hungarlingva biografio
* hungarlingva biografio[*rompita ligilo*]

* Kategorio István Andrássy (generalo) en la Vikimedia Komunejo (Multrimedaj datumoj)
**István Nécsey** [iŝtvAn nEĉei], laŭ hungarlingve kutima nomordo (kaj pli komplete) **Nécsey István Bálint** estis hungara pentristo, ilustristo pri bestoj, precipe birdoj kaj papilioj, amatoraj entomologo kaj ornitologo.

Memportreto de István Nécsey
István Nécsey  naskiĝis la 12-an de februaro 1870 en Verebély (Hungara reĝlando, nuntempa Vráble en Slovakio), li mortis la 26-an de marto 1902 en Munkeno (Germana Regno).

Biografio
---------

István Nécsey abiturientis en 1887, poste li studis private de Simon Hollósy en Munkeno kaj duonjaron en belarta akademio en la sama urbo. Inter 1890-1892 li studis en akademio Julian en Parizo. Liaj plej gravaj instruistoj estis Jules Joseph Lefebvre kaj Jean-Joseph Benjamin-Constant. Post siaj studoj li estis soldato du jarojn, poste li komencis desegnadi bestojn en sia naskiĝurbo. Krom la bestoj li pentradis portretojn, ĝenrojn, etnografiaĵojn kaj ekleziajn temojn. Li debutis en ekspozicio en 1896, en la sama jaro li ilustris librojn. Inter 1893 kaj 1902 li okupiĝis ankaŭ pri entomologio. Estis tiaj papilioj, kiujn li desegnis la unua. Li mortigis sin pro senrekompenca amo.

Elektitaj pentraĵoj
-------------------

* memportreto (vidu dekstre la bildon!)

Elektitaj ilustraĵoj
--------------------

* *Magyarország madarai* (trivoluma libro, 1896)
* libroj de Jenő Zichy, Béla Pósta, Lajos Bíró

Fontoj
------

* hungarlingva biografio teksto Arkivigite je 2018-07-07 per la retarkivo Wayback Machine
* germanlingva biografio
* slovaklingva biografio kun foto kaj bildoj

* Kategorio István Nécsey en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 614504
* GND: 1024227308
* VIAF: 78811323
* ISNI: 0000 0000 7851 4918
* BNF: 15949812m
 |
**Mansac** estas franca komunumo lokita en la departemento Corrèze kaj en la regiono Limoĝio. Ĝi havis 1 356 loĝantojn laŭ censo plenumita en 2006.

Geografio
---------

Mansac etendiĝas sur 18,4 km², kaj havis 1 356 loĝantojn laŭ la lasta oficiala censo, tiel ke la loka loĝdenso estas 74 homoj po kvadrata kilometro. La vilaĝo situas en Corrèze, kiu estas kampara, maldense loĝata franca departemento en la nordokcidenta parto de la Centra Masivo.

La komunumo troviĝas en la geografia baseno de Brive-la-Gaillarde, en la sudokcidenta parto de la departemento.

  

La loĝloko inter la ĉirkaŭaj komunumoj

Historio
--------

kastela kapelo
La departemento Corrèze estis oficiale kreita la 4-an de marto 1790 dum la franca revolucio. Mansac antaŭe apartenis al la reĝa provinco Limoĝio.

Konataj lokuloj
---------------

*Georges Nouelle* estis parlamentano dum la Tria Respubliko.

Administrado
------------

Mansac apartenas al la kantono de Larche, kies ĉefurbo estas Larche. Tiu kantono mem estas parto de la arondismento de Brive-la-Gaillarde, unu el la tri arondismentoj de la departemento Corrèze.

Vidu ankaŭ
----------

* Komunumoj de Corrèze
* La Rivière-de-Mansac (stacidomo)
**István Apáthy** [iŝtvAn apAti], laŭ hungarlingve kutima nomordo **Apáthy István** estis hungara juristo, politikisto, profesoro, monaĥo, membro (korespondanta en 1873, ordinara en 1884) de Hungara Scienca Akademio. Lia filo estis zoologo István Apáthy.

István Apáthy
István Apáthy  naskiĝis la 19-an de aŭgusto 1829 en Hidjapuszta. Li mortis la 4-an de decembro 1889 en Budapeŝto.

Biografio
---------

István Apáthy frekventis gimnazion en Nagykanizsa, poste li aliĝis al la piaristoj. Li plulernis en Kecskemét. Li batalis por la Hungara revolucio de 1848. Post falo de la liberecbatalo li plulernis en universitato en Pest (urbo), en 1857 li iĝis juristo, post 2 jaroj advokato. En 1870 li estis nomita publika ordinara profesoro, post jaroj li estis dekano, en 1881 rektoro. Ekde 1878 ĝismorte li estis parlamenta deputito. Li ricevis premion en 1881.

Elektitaj publikaĵoj
--------------------

* *Váltójogtan* (1869–70)
* *A kényszer-egyezség a csődeljárásban* (1875)
* *Tételes európai nemzetközi jog* (1888)

Fontoj
------

* hungarlingva biografio (la teksto estas legebla pli malsupre)
* hungarlingva biografio
* hungarlingva biografio (la teksto estas legebla maldekstre post klako al literoj A, Á kaj serĉante ĝin el la aboco-listo)
* hungarlingva biografio



* Kategorio István Apáthy (juristo) en la Vikimedia Komunejo (Multrimedaj datumoj)
**István Szentpáli** [iŝtvAn sentpAli], laŭ hungarlingve kutima nomordo **Szentpáli István** estis hungara juristo, urbestro, instruisto, politikisto, parlamentano. Lia nobela antaŭnomo estis *homoródszentpáli*, spite la nobelecon li ne uzis la ĝustan familian nomvarianton *Szentpály* [sentpAli].

István Szentpáli en 1900
Memortabulo pri István Szentpáli
István Szentpáli  naskiĝis la 28-an de novembro 1861 en Hungara reĝlando en (Halmi (nuntempa Halmeu en Rumanio), li mortis la 30-an de oktobro 1924 en Miskolc.

Biografio
---------

István Szentpáli frekventis gimnazion en Szatmárnémeti kaj Igló, poste li studis en Vieno kaj Budapeŝto. Li akiris juran diplomon en Reĝa Scienca Universitato de Budapeŝto en 1887, poste li havis postenon en ministerio pri laboro kaj trafiko. Ekde 1890 li instruis en Miskolc, post 2 jaroj li edziĝis, baldaŭ li havis 3 gefilojn. Inter 1902 kaj 1912 li estis urbestro de Miskolc. La urbo dankas multe pri la tiutempaj evoluoj (tramo, antaŭurba fervojo, lernejoj, uzinoj). Inter 1912-1916 li estis parlamenta deputito, poste denove urbestro ĝis la pensiuliĝo en 1922, tamen li estis poste parlamentano ĝismorte.

Elektitaj kontribuoj
--------------------

* *A Borsod-Miskolczi Közművelődési és Múzeum Egyesület 1901. évi Évkönyve* (1902)
* *Emlékirat Miskolcz város önállósítása tárgyában* (1906)

Memorigiloj
-----------

* strato en Miskolc
* memortabulo en Miskolc (1997)
* faklernejo en Miskolc  Arkivigite je 2007-06-25 per la retarkivo Wayback Machine

Fontoj
------

* hungarlingva biografio Arkivigite je 2016-10-09 per la retarkivo Wayback Machine

* Kategorio István Szentpáli en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 569873
 |
**István Petróczy** [iŝtvAn petrOci], laŭ hungarlingve kutima nomordo **Petróczy István,** germane vaste konata *Stephan Petróczy von Petrócz* estis hungara oficiro, inventisto, piloto. Lia nobela antaŭnomo estis *petróci*.

Memortabulo pri István Petróczy
István Petróczy  naskiĝis la 3-an de januaro 1874 en Hungara reĝlando en Garancspetróc (nungtempa Granč-Petrovce en Slovakio). Li mortis la 9-an de aŭgusto 1957 en Budapeŝto.

Biografio
---------

István Petróczy frekventis armean lernejon en Kismarton inter 1885–1889, poste li lernis en Moravio en Mährisch-Weisskirchen, fine li akiris diplomon en milita akademio en Wiener Neustadt en 1895. Li komencis sian armean karieron en Trento (tiam en Aŭstrio-Hungario) kiel leŭtenanto, ekde 1898 jam li servis en Vieno. Li konatiĝis pri la aerŝipoj kaj li faris geografiajn mezuradojn. En 1910 li faris pilotan ekzamenon en Wiener Neustadt, poste li iĝis estro de la ĵus kreita armea flughaveno. Li evoluis la diversajn flugilojn. Li partoprenis en la 1-a mondmilito, kie li havis signifajn postenojn pri aerŝipoj, flugmaŝinoj, eĉ helikopteroj. Dum la Kalistefa revolucio li same ricevis taskojn kaj postenojn, sed poste dum la Hungara Sovetrespubliko lia agodo restis nekonata. Inter 1920 kaj 1924 li laboris en ministerio pri komerco, kie li establis la hungaran civilan flugmaŝinan floton. En 1948 la ŝtato forprenis liajn ĉiujn havaĵojn, li vivis plu en mizero. En 2010 okazis solena reentombiĝo.

Elektitaj kontribuoj
--------------------

* *A legyőzött Németország aviatikája. Tanulságok és teendők.* (1921) - studo
* *Veszélyben minden magyar város!* (1931)
* *Légvédelmi képes-káté* (1932)

Memorigiloj
-----------

* memortabuloj en Budapeŝto kaj Kaposvár

Fontoj
------

* hungarlingva biografio kun bildo


* Kategorio István Petróczy en la Vikimedia Komunejo (Multrimedaj datumoj)
Ivonka Survila
**Ivonka SURVILA** (beloruse Івонка Сурвіла, naskiĝinta la 11an de aprilo 1936 en Stoŭbcy, Pollando - nun en la Minska regiono de Belorusio) estas prezidantino de Belorusa Popola Respubliko (BNR) en ĝia ekzila registaro.

Vivo
----

Ŝi naskiĝis en la regiono de Navahrudak kiel **Iwonka Szymaniec**. Ŝi edukiĝis en Francio: studis arton en Parizo kaj diplomiĝis en Sorbono je moderna lingvistiko. En 1959 ŝi edziniĝis al belorusa elmigra aganto kaj kun li transloĝiĝis al Madrido, kie estis ĵurnalistino kaj instruistino de la franca. En 1969 ŝi elmigris al Kanado kie laboris kiel tradukistino ĝis sia emeritiĝo en 1996.

Kune kun la edzo, Janek Survila, ŝi aktive agadis en la belorusa elmigra komunumo. En 1974 ŝi estis elektita prezidanto de Belorusa Instituto de Scienco kaj Kulturo en Otavo kaj restis en la posteno ĝis 1984. Post la akcidento en Ĉernobilo ŝi engaĝiĝs en helpon al la viktimoj. Gesinjoroj Survila establis Kanadan Fonduson de Helpo al Viktimoj de Ĉernobilo en Belorusio (CRFCVB), sendadis kuracilojn kaj invitadis belorusajn infanojn al ferioj en Kanado.

En 1997 ŝi estis elektita prezidantino de la Konsilantaro de Belorusa Popola Respubliko en Ekzilo, kiu estas daŭrigo de la Belorusa Popola Respubliko el la jaro 1918. En aprilo 2010 ŝi estis reelektita al la posteno.

Piednotoj
---------

1. ↑  Івонка Сурвіла пераабраная старшынёй Рады БНР[*rompita ligilo*] nn.by, la 19an de aprilo 2010 (beloruse)

Eksteraj ligiloj
----------------

* Kategorio Ivonka Survila en la Vikimedia Komunejo (Multrimedaj datumoj)

* Biografio de Ivonka Survila (angle) Arkivigite je 2015-09-24 per la retarkivo Wayback Machine


|  |  |
| --- | --- |
| Bibliotekoj | * PeEnEo: 356801
* GND: 1169219454
* VIAF: 173471332
* NKC: js2011651442
 |
***Hindu Tamil Thisai*** [hindu tamil tisai] (tamile இந்து தமிழ், IAST: *Intu tamiḻ*), konata ordinare kiel ***The Hindu Tamil*** (trad. La hinduo [en la] tamila), estas tamil-lingva periodaĵo vendata en suda Barato; kun ĉefsidejo en Ĉenajo, ĝin posedas la grupo The Hindu, kiu eldonas ĝin ĉiutage, kaj starigis ĝin en septembro 2013.

Ĝi estas presata en sep centroj: Ĉenajo, Koimbatore, Maduraj, Tiruĉirapali, Tiruvanantapuram, Bengaluro kaj Tirupati. La gazeto pritraktas novaĵojn rilate al komerco, edukado, scio, sportoj, kvizoj kaj distro. Ĝi raportas amplekse pri regionaj, naciaj kaj internaciaj novaĵoj.

Referencoj
----------

1. ↑   இந்து தமிழ் திசை (tamile). Alirita 24-a de septembro 2021.
2. ↑  "‘Hindu Tamil Thisai’ to launch Tamil newspaper on 16 September". Kontrolita 24-a de septembro 2021. (angle)

Eksteraj ligiloj
----------------

* Oficiala retejo
* *En tiu ĉi artikolo estas uzita traduko de teksto el la artikolo Hindu Tamil Thisai en la itala Vikipedio.*


|  |  |
| --- | --- |
| Bibliotekoj | * PeEnEo: 812795
 |
**AVAR István**, *Auer la 2-a* estis hungara piedpilkisto naskiĝinta en Arad (Hungara reĝlando, ekde 1920 en Rumanio) la 30-an de majo 1905 kaj mortinta en Kaposvár la 15-an de oktobro de 1977.

Kariero
-------

Avar estis piedpilkisto ekde 1919 ĝis 1925 de Aradi Munkás Torna Egylet (Laborista Turnasocio) kaj ekde 1929 ĝis 1936 de la Újpest FC. En 1926-27 li estis dufoja rumana, ekde 1929 ĝis 1935 dudekunufoja hungara elektitulo. En 1934 li estis ano de hungara de mondĉampionecteamo en Italujo. Li estis en 1927–28 kaj en 1929–30 ano de rumana; en 1930–31, en 1932–33 en 1934–35 ano de la hungara ĉampionteamo. En 1929 li estis Mez-Eŭropa Pokalogajnito, en 1929 li estis ano de teamo gajninto en la Turno de Ĉampionoj. En 1930–31 li estis la piedkpilkisto de la jaro. Li estis la trejnisto de la teamo Rákóczi de Kaposvár.

Fontoj
------

* Magyar Életrajzi Lexikon

* Kategorio István Avar (Auer la 2-a) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 317482
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**István BUGARSZKY** (laŭ kutima hungara sinsekvo ***BUGARSZKY István*** [bugarski iŝtvAn]) (naskiĝis la 21-an de majo 1868 en Zenta, Hungara reĝlando (nuntempa Senta en Serbio); mortis la 3-an de marto 1941 en Budapeŝto, Hungario) estis hungara kemiisto, profesoro, membro korespondanta de Hungara Scienca Akademio (1899).

Biografio
---------

István Bugarszky apartenis al la slava minoritato. Li maturiĝis en 1886 kaj akiris diplomon en Scienca Universitato de Budapeŝto en 1891. Li estis asistanto jam en 1890 en la Veterinara Altlernejo de Budapeŝto. Inter 1903-1913 li estis publika ordinara profesoro. Intertempe en 1893 li studvojaĝis en eksterlando, en 1896 li laboris en universitato de Göttingen. En 1894 li ekinstruis ankaŭ en Universitato de Budapeŝto. En 1902 li iĝis katedrestro pri kemio. Li okupiĝis pri fizikaj kaj kemiaj kvalitoj de proteinoj.

Verkaro (elekto)
----------------

* *Chemia* (Kemio) (1900) - lernolibro
* *Ismereteink az anyag szerkezetéről* (Niaj konoj pri strukturo de la materio) (1907)
* *Vezérfonal a chemiai-analytikai gyakorlatokhoz* (1920)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Fontoj
------

* Magyar Életrajzi Lexikon
* hungara biografio kun foto
* 
* hungara biografio kun foto
* Arkivigite je 2015-07-12 per la retarkivo Wayback Machine
* hungara biografio kun foto

* Kategorio István Bugarszky en la Vikimedia Komunejo (Multrimedaj datumoj)
**Iván Komoróczy** [komorOci], laŭ hungarlingve kutima nomordo **Komoróczy Iván** estis hungara juristo, subdepartementestro, pentristo. Liaj nobelaj antaŭnomoj estis *császári, bicskei kaj komoróczi* [ĉAsAri, biĉkei kaj komorOci].

Memortabulo pri Iván Komoróczy
Iván Komoróczy: Ĉambrointerno kun grizaj muroj
Iván Komoróczy  naskiĝis la 1-an de januaro 1869 en Kántorjánosi, li mortis la 5-an de aprilo 1935 en Jármi.

Biografio
---------

Iván Komoróczy akiris juran diplomon, sed dum lernado li ŝatis pentradi. Post la diplomo li ricevis taskojn en la ŝtata administracio. Li estis nobela juĝisto en Nagybánya, kiam en 1896 alvenis pentristoj por fondi artistkolonion. Li helpis la fondon, poste li kelkfoje vizitis la pentristan lernejon de Simon Hollósy en la 1900-aj jaroj. Li neniam estis laŭprofesie pentristo, li senĉese estis juristo. Li batalis dum la 1-a mondmilito, sed iom poste pro malsaniĝo li estis forigita. Depost Traktato de Trianon li estis juristo en rest-Hungario, sed li senĉese apogis la artistkolonion. Li pentradis portretojn, aĵpentraĵojn. Li havis edzinon, kiu naskis kvinfoje.

Elektitaj juraj kontribuoj
--------------------------

* *Szatmár vármegye szabályrendeletei és területi beosztása* (1898)
* *A községi törvény* (1903)
* *A birtokreform* (1919)
* *Társadalmi káté* (1923)

Ekspozicioj
-----------

* Budapeŝto (1901)
* Nagybánya (1902, 1912)
* Arthalo Budapeŝto (1911, 1912)

Elektitaj pentraĵoj
-------------------

* *Nagybányai híd* (1901)
* *Tabáni tájrészletet (1920-aj jaroj)*

Memorigiloj
-----------

* busto en Jármi

Fontoj
------

* hungarlingva biografio
* hungarlingva biografieto[*rompita ligilo*]

* Kategorio Iván Komoróczy en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 612932
 |
|  |  |
| --- | --- |
|  Sen fontoj! | **La fontoj de ĉi tiu artikolo pri Barato ne sufiĉas.

---**
Vi povas plibonigi ĝin, aldonante fidindajn fontojn. Senfontaj asertoj povas esti forigitaj. *(Marto 2023)*Bonvolu krei Kategorio:Artikoloj sen sufiĉaj fontoj pri Barato! |

***Kannagi*** estis tamillingva ĵurnalo eldonata en Tamilnado, suda Barato. La unuan kopion oni eldonis dank'al la iniciato de eks-oficisto de la barata nacia armeo S. Sakti Mohan, la 29-a de majo 1952. Ĝi transprenis la poston de la eldono *Netaĝi*, kiu komenciĝis en 1948. Baldaŭ ĝi fariĝis la regiona voĉo de la partio *All India Forward Bloc* en Tamilnado.

*Kannagi* identigis sin mem kiel «revolucia naciista dusemajna» kaj ties devizo estis «Ĉiu potenco al la popolo». En 1957, *Kannagi* cirkulis en ĉirkaŭ 10 000 kopioj.

En 1977 la eldonoj de *Kannagi* estis ĉesigitaj.

Referencoj
----------

1. 1 2 3  Bose, K..  (1988) *Forward Bloc*. Madraso: Tamil Nadu Academy of Political Science, p. 168––169.

* *En tiu ĉi artikolo estas uzita traduko de teksto el la artikolo Kannagi (newspaper) en la angla Vikipedio.*
**István Czékus** [iŝtvAn cEkuŝ], laŭ hungarlingve kutima nomordo **Czékus István** estis hungara pastro, luterana episkopo. Lia nobela antaŭnomo estis *kuntapolcai*.

István Czékus
István Czékus  naskiĝis la 22-an de decembro 1818 en Hungara reĝlando en Gömörpanyit (nuntempa Gemerská Panica en Slovakio). Li mortis la 6-an de februaro 1890 en Rozsnyó (nuntempa Rožňava en Slovakio).

Biografio
---------

István Czékus devenis el malriĉa familio, sed li lernis proprakoste eĉ en Tübingen. Komence li estis pastro en Pest (urbo), poste en Vác. La luterana grupo donacis monon por Hungara revolucio de 1848. Baldaŭe li servis en diversaj kirkoj, inter ili longe en Rozsnyó. Li okupiĝis ankaŭ pri establo por orfinoj en la 1860-aj jaroj. Inter 1860-1866 li estis eklezia notario. En 1871 li estis elektita episkopo.

Elektitaj publikaĵoj
--------------------

* *Képek a pogányvilágból’’ (1869) - tradukaĵo.*
* *Confirmatiói tanítás ág. ev. hitv. gyermekek számára’’ (1870)*
* *Szent beszéd, melyet a II. József császár…’’ (1881)*

Fontoj
------

* hungarlingva biografio Arkivigite je 2014-08-14 per la retarkivo Wayback Machine
* hungarlingva biografio kun bildo


* Kategorio István Czékus en la Vikimedia Komunejo (Multrimedaj datumoj)
**Isztimér** [istimEr], germane **Stimmersdorf** estas malgranda vilaĝo en Hungario en regiono **Meza** Transdanubio, en departemento Fejér, en subregiono de Mór.

Bazaj informoj
--------------

* Areo: 54  km²
* koordinatoj: 47° 16′ 47″ N 18° 11′ 41″ O﻿ / ﻿47.27972 °N, 18.19472 °O﻿ / 47.27972; 18.19472 (mapo)Koordinatoj: 47° 16′ 47″ N 18° 11′ 41″ O﻿ / ﻿47.27972 °N, 18.19472 °O﻿ / 47.27972; 18.19472 (mapo)
* Poŝtkodo: 8045
* Telefonprefikso: 22
* Loĝantaro: 960

Situo
-----

La vilaĝo situas ĉe montaro Bakony (Bakonj), fine de sakovojo el Gúttamási. Várpalota troviĝas 12, Mór 13, Székesfehérvár 24, Zirc 30 km-ojn.

Historio
--------

La unua mencio devenis el 1193 en formo *"Stamer"*. La turkoj faris senhoma la vilaĝon, poste germanoj refondis ĝin. Ĝi iĝis opidumo inter 1792-1872. En 1946 la germanoj estis deportitaj al Germanio. En 1966 memstara vilaĝo Gúttamási aldoniĝis.

Ne tro for troviĝas ruinoj de fortikaĵo Csikling (ĉikling) kaj monto 470 m-ojn alta.

* Kategorio Isztimér en la Vikimedia Komunejo (Multrimedaj datumoj)
**Iván Kamarás** [kamarAŝ], laŭ hungarlingve kutima nomordo **Kamarás Iván** estas hungara aktoro, voĉoaktoro.

Iván Kamarás
Iván Kamarás  naskiĝis la 22-an de decembro 1972 en Pécs.

Biografio
---------

Iván Kamarás frekventis bazlernejon en sia naskiĝurbo, jam tiam li aliĝis al amatoraj aktoroj. Dum la gimnaziaj jaroj li havis rolojn en malgranda teatro en Pécs. Li akiris diplomon en Teatra kaj Filma Altlernejo en 1995. Liaj ĉefinstruistoj estis Dezső Kapás kaj István Horvai. Post siaj studoj li aliĝis al trupo de malgranda teatro en Budapeŝto. Inter 1997 kaj 2009 li apartenis al la Gaja Teatro, poste li vojaĝis al Losanĝeleso. Ekde tiam li vivas alterne foje en Hungario, foje en Usono. Ekde 2012 li instruas en ĵus fondita kinoaktora lernejo en Budapeŝto. Li ricevis premiojn ekde 1996. Li havas 2 filojn.

Elektitaj teatraj roloj
-----------------------

* William Shakespeare:
	+ Otelo - titolrolo (la unua granda sukceso)
	+ Reĝo Lear - Edmund
	+ Romeo kaj Julieta - vira titolrolo
* Imre Madách: La tragedio de l' homo - Lucifer (unu el la ĉefroloj)
* Friedrich Schiller: Maria Stuart - Robert Dudley
* József Katona: *Bánk Bán* - Ottó

Elektitaj kinejaj filmaj roloj
------------------------------

* Karolo la Granda (filma versio) - Pipino la pli juna debuto en filmo
* *A miniszter félrelép* (1997) - Marosi Róbert
* *Le a fejjel!* (2005) - murdisto

Elektitaj televiziaj filmaj roloj
---------------------------------

* *Mohács* (1996) - Ludoviko Jogajlido
* *Beugró* (2009)
* *Tömény történelem* (serio, 2016)

Dubladaj roloj
--------------

* en eksterlandaj filmoj hungaraj voĉoj de Heath Ledger kaj aliaj

Fontoj
------

* oficiala paĝo angle
* hungarlingva biografio kun foto
* hungarlingva biografio kun foto

* Kategorio Iván Kamarás en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 582277
* LCCN: no2019127178
* VIAF: 317275355
* ISNI: 0000 0001 3177 9182
* BNE: XX5504993
 |
**István Burchard-Bélaváry** [iŝtvAn burĥard-bElavAri], laŭ hungarlingve kutima nomordo **Burchard-Bélaváry István** estis hungara pentristo.

Subskribo de István Burchard-Bélaváry
István Burchard-Bélaváry  Arkivigite je 2018-03-07 per la retarkivo Wayback Machine naskiĝis la 4-an de februaro 1864 en Mád, li mortis la 21-an de oktobro 1933 en Pestszentlőrinc.

Biografio
---------

La juna Stefano komencis studi pentradon en Vieno, ekde 1887 en San Francisco, en la lernojaro 1895 en Munkeno (de en:Anton Ažbe), fine en Parizo (de fr:Filippo Colarossi). Li pasis longan tempon en Florenco, poste li hejmenvenis. Li pentradis laŭvice en Debrecen, Budapeŝto kaj Pozsony. En la lasta urbo li fondis artistkolonion. Antaŭ formiĝi Ĉeĥoslovakio li translokiĝis al Pestszentlőrinc. Li pentradis portretojn, pejzaĝojn kaj ĝenrojn. Li edziĝis en 1889, la edzino naskis 2 filinojn.

Elektitaj pentraĵoj
-------------------

* Tengeri vitorlások (vidu la suban bildon!)
* Vágtató ménes (vidu la suban bildon!)
* Huszárok (1911 (vidu la suban bildon!))
* Életkép
* Enteriőr
* Kútnál
* Téli falu
* Csárda
* Vásár
* Aratás

Fontoj
------

* hungarlingva biografio kun bildo
* hungarlingva biografio kun bildo
* hungarlingva biografio kun bildoj Arkivigite je 2018-03-06 per la retarkivo Wayback Machine

* Tengeri vitorlásokTengeri vitorlások
* Sur brulanta ŝtiparoSur brulanta ŝtiparo
* Vágtató ménesVágtató ménes
* Huszárok (1911)Huszárok (1911)
* 

* Kategorio István Burchard-Bélaváry en la Vikimedia Komunejo (Multrimedaj datumoj)
*Vidu ankaŭ la apartigan liston Juárez.*

 **Ixtlán de Juárez** estas unu el la 570 komunumoj de la meksika subŝtato Oaxaca. La ĉefurbo de la komunumo estas Ixtlán De Juárez. La ŝlosilnumero de la komunumo laŭ la INEGI, do laŭ la nacia geografia instituto estas 20 042.

Geografio
---------

**Ixtlán de Juárez** apartenas al la distrikto Ixtlán de Juárez al kiuj apartenas entute 26 komunumoj. Ĝi situas en la regiono Norda montaro de Oaĥako (regiono *Sierra Norte*), kiu apartenas al la nordorienta parto de la subŝtato Oaxaca (vd. la mapon). La komunumo havis en 2005 (lasta popolnombrado de la INEGI) 7188 loĝantojn. El tiuj estis 3529 viroj kaj 3659 virinoj. La komunumo havas surfacon de 548.60 kvadratkilometroj. La meza alteco estas 2030 metroj super la marnivelo.

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 4403 indiĝenoj. El tiuj 3676 aĝis pli ol 5 jaroj. Entute 3676 personoj estis dulingvaj (hispana kaj indiĝena lingvoj).

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Ixtlán de Juárez Arkivigite je 2007-06-01 per la retarkivo Wayback Machine en *Enciclopedia de los Municipios de México* (hispane)
**István Ferenczy** [iŝtvAn ferenci], laŭ hungarlingve kutima nomordo **Ferenczy István** estis hungara skulptisto, membro korespondanta de Hungara Scienca Akademio.

Memortabulo de István Ferenczy
István Ferenczy  naskiĝis la 24-an de februaro 1792 en Hungara reĝlando, en Rimaszombat (nuntempa Rimavská Sobota en Slovakio). Li mortis la 4-an de julio 1856 en sia naskiĝurbo.

Biografio
---------

István Ferenczy lernis skulptadon en Vieno, poste en 1818 perpiede iris al Romo. Tie li studis la marmoran skulptoarton dum 6 jaroj. Hejmenveninta en 1824 li kunportis etan skulptaĵon, pri kio oni konstatis post jarcento, ke tio estas unusola senduba skulptaĵo de Leonardo da Vinci. Li fondis malgrandan lernejon por skulptistoj. Spite la sukcesojn li vivis ĝismorte en malriĉeco.

Liaj ĉefaj skulptaĵoj
---------------------

* pri Ferenc Kazinczy
* pri József Ürményi
* pri Benedek Virág
* tombomonumento de Teréz Brunszvik
* pri Karolo Kisfaludy

Elektitaj disĉiploj
-------------------

* Miklós Izsó (skulptisto)

Fontoj
------

* Hungarlingva Vikipedio
* biografio hungare

* Kategorio István Ferenczy (skulptisto) en la Vikimedia Komunejo (Multrimedaj datumoj)
En fiziko, **fizika korpo** aŭ **fizika objekto** (iam simple **korpo** aŭ **objekto**) estas kolekto da masoj, konsiderataj kiel unuo. Ekzemple, pilko povas esti konsiderata kiel objekto sed la pilko ankaŭ konsistas el multaj partikloj (pecoj de materio).

La komuna komprenaĵo de fizikaj objektoj inkluzivas, ke ili havu vastigaĵo en la universo (fizika mondo), kvankam ekzistas teorioj de kvantuma fiziko kaj kosmoscienco kiu povas defii ĉi tion.

En fiziko
---------

Fizika korpo estas objekto, kiu povas esti priskribita per la teorioj de klasika mekaniko, aŭ kvantummekaniko. En eksperimentoj sur ĝi estas farataj fizikaj mezuroj. Ĉi tiu inkluzivas la konstato de trajektorio de pozicioj tra spaco, kaj en iuj okazoj de orientiĝo en spaco, tra daŭro de tempo, kaj ankaŭ  tra ŝanĝoj de ĉi tiu, per praktikantaj fortoj.

En klasika fiziko, fizika korpo estas korpo kun maso, ne nur energio, estas tri dimensia (etendita en 3-dimensioj de spaco), havas trajektorion de pozicio kaj orientiĝon en spaco, kaj estas por iu daŭro de tempo. Ĝi estas la studobjekto en eksperimentoj kaj estas la objekto pri kiu temas la leĝoj de fiziko, aŭ fizika teorio. Ĝi povas esti konsiderata entute, sed povas esti komponita de kolekto de pli malgrandaj fizikaj korpoj.

Sed en kvantuma fiziko kaj kosmoscienco, estas debato pri tio ĉu iuj rudimentaj partikloj estas ne korpoj, sed estas nur punktoj sen vastigaĵo en fizika spaco en spaco-tempo, aŭ estas ĉiam etenditaj en almenaŭ unu dimensio de spaco kiel en teorio de kordoj aŭ M teorio.

Korpoj konsiderataj en mekaniko povas esti de malsamaj specoj. Inter ili:

* Materia punkto;
* Kordo aŭ ŝnuro, 1-dimensia objekto;
* Membrano aŭ ŝelo, 2-dimensia objekto;
* Rigida korpo, kiu ne estas misformigelba;
* Misformigelba korpo;
* Fluaĵo.

En filozofio
------------

En filozofio, aparte la branĉo de metafiziko ontologio, kiu estas la studo de ekzisto, fizika objekto estas objekto kiu ekzistas tra trajektorio en spaco dum aparta daŭro de tempo, kiel kontrasto al abstrakta objekto kiel matematika objekto aŭ mensa objekto kiu ne ekzistas je iu aparta tempo aŭ loko.

Aliaj ekzemploj de objektoj kiuj estas ne fizikaj korpoj estas eksentoj, ekzemple la koncepto de justeco, sento de malamo, aŭ la nombro "3". En iuj filozofioj, similaj al la ideismo, fizika korpo estas mensa objekto, sed ankaŭ havas vastigaĵon en la spaco de vida kampo.

En psikologio
-------------

En iuj branĉoj de psikologio, fizika korpo estas fizika objekto kun fizikaj propraĵoj, en kontrasto al mensa objekto.

Vidu ankaŭ
----------

* Misformigelba korpo
* Rigida objekto
* Solido
* Materio
* Materistato
* Objekto (filozofio)
* Organismo
* Maso
* Volumeno

Eksteraj ligiloj
----------------

* Kategorio Fizika korpo en la Vikimedia Komunejo (Multrimedaj datumoj)

* Korpo[*rompita ligilo*] en Enciklopedio PWN
**Ixtlahuacán de los Membrillos** estas unu el la 126 komunumoj de la meksika subŝtato Jalisco. La ĉefurbo de la komunumo estas Ixtlahuacán de los Membrillos. La ŝlosilnumero de la komunumo laŭ la INEGI, do laŭ la nacia geografia instituto estas 14 044. La nomo **Ixtlahuacán de los Membrillos** estas tute ekzemple de la kultura miksaĵo, ĉar *Ixtlahuacán* estas indiĝena vorto, dum "de los Membrillos" signifas en la hispana "de la Cidonioj".

Geografio
---------

**Ixtlahuacán de los Membrillos** apartenas al la regiono Centro kiu situas, kiel jam diras la nomo, en la centro de la subŝtato Jalisco (la ĉefa urbo estas Guadalajara). Al tiu regiono apartenas 14 komunumoj. La komunumo havis en 2005 (lasta popolnombrado de la INEGI) 23420 loĝantojn. El tiuj estis 11522 viroj kaj 11898 virinoj. La komunumo havas surfacon de 184,25 km². La meza alteco estas 1590 metroj super la marnivelo. La meza jara temperaturo estas 19,8 C. En la komunumo estas 797,9 mm da precipitaĵo jare. 

Situo de la koncerna regiono en la subŝtato Jalisco.

Sociogeografio
--------------

En la jaro 1995 (laŭ INEGI) en la komunumo vivis 6492 viroj pli aĝaj ol 15 jaroj. El tiuj 6025 scipovis legi kaj skribi kaj 461 viroj estis analfabetoj. Do 7.1 % de la viroj estis analfabetoj. En la sama jaro en la komunumo vivis 6537 virinoj pli aĝaj ol 15 jaroj. El tiuj 6073 sciis legi kaj skribi kaj 454 virinoj estis analfabetoj. Do 6,95 % de la virinoj estis analfabetoj. En 1995 en Ixtlahuacán de los Membrillos vivis 17956 personoj kiuj aĝis pli ol 5 jaroj. El tiuj estis 34 indiĝenoj. Tio signifas ke 0,189 % de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Ixtlahuacán de los Membrillos Arkivigite je 2006-11-29 per la retarkivo Wayback Machine en *Enciclopedia de los Municipios de México* (hispane)
**István Gergely** [iŝtvAn gergej], laŭ hungarlingve kutima nomordo **Gergely István** estis hungara ĝardenisto, instruisto.

István Gergely naskiĝis la 3-an de januaro 1877 en Lice (Hungara reĝlando, Aŭstrio-Hungario, nuntempa Licince en Slovakio), li mortis la 22-an de marto 1960 en Budapeŝto.

Biografio
---------

István Gergely frue orfiĝis, lia onklo edukis lin. Li maturiĝis en mezlernejo, poste li eklaboris en plantejo de arboj, poste en similaj laborlokoj. Helpe de stipendio li frekventis hortikulturan edukejon inter 1897—1900, poste li soldatiĝis 3 jarojn. En 1903 li iris al Transilvanio, kie li okupiĝis pri disvastiĝo de novaj fruktoarboj. Iom poste li ankaŭ instruis en hortikultura lernejo. Li zorgis ankaŭ pri fruktosekigadoj kaj aliaj prilaboroj de fruktoj. En 1921 pro la komenciĝanta rumana dominado li venis al restanta Hungario kaj li havis postenon en Ministerio pri agrikulturo (Hungario) ĝis 1938. Li estis respondeculo pri fruktoarboj, sed li ofte ankaŭ instruis en faklernejoj. En 1932 li ricevis la titolon ekonomia konsilisto. Li pensiuliĝis en 1939. Li estis kolektanto de papilioj. Li edziĝis en 1903.

Elektitaj kontribuoj
--------------------

* *Gyümölcsfajtaismeret* (1928)
* *A szilva feldolgozása* (1930)
* *A boszniai aszalóépítése és a szilvaaszalás* (1937)
* *Lássunk tisztán a paprikakérdésben. Mit hozott a paprikarendelet a termelőknek, a kikészítőknek, a malmoknak, a kereskedőknek és az exportőröknek?* (1937)
* *A szilvalekvár házi készítése* (1939)

Fontoj
------

* hungarlingva biografio kun foto (la koncerna teksto estas legebla en la 625-a paĝo)
* hungarlingva biografio

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio István Gergely (ĝardenisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 717986
 |
**Ixtapangajoya** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Ixtapangajoya. La ŝlosilnumero de la komunumo laŭ la INEGI, do laŭ la nacia geografia instituto estas 07045.

Geografio
---------

La komunumo havis en 2005 (lasta popolnombrado de la INEGI) 4911 loĝantojn. El tiuj estis 2465 viroj kaj 2446 virinoj. La komunumo havas surfacon de 201 km². La meza alteco (de la ĉefurbo) estas 80 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 2635 personoj pli aĝaj ol 15 jaroj. El tiuj 1991 scipovis legi kaj skribi kaj 641 personoj estis analfabetoj. Do 76% de la personoj scipovis legi kaj skribi kaj 24% estis analfabetoj.

4707 personoj en la jaro 2000 aĝis pli ol 5 jaroj. El tiuj 518 personoj estis indiĝenoj. Tio signifas ke 11.00% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Ixtapangajoya Arkivigite je 2007-09-30 per la retarkivo Wayback Machine en *Enciclopedia de los Municipios de México* (hispane)
**István Gulyás** [iŝtvAn gujAŝ], laŭ la hungarlingve kutima nomordo **Gulyás István** estis hungara tenisisto, olimpiano, trejnisto, arkitekto.

István Gulyás naskiĝis la 14-an de oktobro 1931 en Pécs, li mortis la 30-an de julio 2000 (laŭ WikiData la mortotago estas la 31-a) en Budapeŝto.

Biografio
---------

István Gulyás akiris arkitektan diplomon en Teknikuniversitato de Budapeŝto en 1957. Poste dum sia sporta kariero li estis arkitekto en Budapeŝto, pli poste trejnisto. Li edziĝis en 1958, lia edzino naskis filon. Li ricevis internacian premion Honesto en 1967, fine en 2008 postmortan premion.

### Sporta kariero

István Gulyás komence estis tenisisto en sia naskiĝurbo, poste en ĉefurba sportklubo inter 1952-1986. Li estis hungara ĉampiono ekde 1954 15-foje unuoble, krome po naŭfoje virduope respektive variduope, fine teamme 27-foje. Li ricevis oran medalon en Universiado en 1957, krome en Roland Garros li estis la dua en 1966. Depost sia aktiva sporta kariero inter 1977-1987 li estris la hungaran tenisan asocion, krome inter 1982-1997 li estis trejnisto en Okcidenta Germanio.

Fontoj
------

* hungarlingva biografio
* hungarlingva biografio
* hungarlingva biografio legebla pli malsupre
* biografio angle legebla pli malsupre

Referencoj
----------

1. ↑   hungarlingva datenaro de muzeo

* Kategorio István Gulyás (tenisisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 820782
 |



* Portalo pri Biografio
La Izeroturo en Diksmuide
Papavo-floro, la simbolo de la mortintaj soldatoj ĉe la Izero
Ekde 1920 (escepte de la militaj jaroj 1940-45) en la flandra urbo Diksmuide oni okazigas **Izeropilgrimadon**, *IJzerbedevaart* en la nederlanda. La nomo devenas de la rivero Izero.

Tiun ĉi eventon oni organizas rememore al la batalpereintaj flandraj soldatoj de la Unua mondmilito. Per la organizado de pilgrimado ĉiujara la organizantoj volas vivteni la mesaĝon de la flandraj naciistoj dum la milito. Flandroj estis diskriminaciataj, ĉar ili estis devigitaj paroli la francan. 80% de belgaj la soldatoj je la paflinio estis flandroj. Ili ne havis ŝancon je pli alta posteno, ĉar ofte temis pri homoj kiuj ne aŭ apenaŭ regis la francan.

La originala mesaĝo de la pilgrimado estis *Ne plu milito*, *Memregado* kaj *Dia paco*. Poste tiu ĉi tradukiĝis de la organizanta komitato al *Paco, Libereco kaj Toleremo*.

Ekde la konstruo de la Izeroturo en 1928 kaj ĝia definitiva inaŭguro je la 24a de aŭgusto 1930, tiu ĉi tombeja monumento iĝis la kolektejo por la pilgrimadoj. La Izeropilgrimadoj kreskis dum la du mondmilitoj, interalie pro la aktiveco de Clemens De Landtsheer ĝis la plej grava manifestacio de la kultura kaj politika Flandra Movado.

Dum la Dua mondmilito la pilgrimadoj estis daŭrigitaj kiel eventoj sen amasoj, sed kun diskonigo de paroladoj pere de radio. sed la germana okupanto ĝin misuzis. Pluraj flamingantoj aktive kunlaboris kun la okupanto, kaj tio kolerigis multajn aliajn. Tuj post la milito, en 1946 la Izeroturo eĉ estis eksplodigita de nekonatoj.

Ekde 1946 la Izeropilgrimado estis reorganizita sub la nomo *Jeugdbedevaart voor Eerherstel* [Junulara Pilgimado por la Rebonigo de la Honoro]. Tio ĉi estis la ĝermo por la postaj plenvaloraj pilgrimadoj.

Ekde la 80aj jaroj de la pasinta jarmilo ekstremistoj misuzis la pilgrimadon por inviti neonaziojn al Diksmuide. Dum jaroj la organiza komitato batalis por ke tiuj ne sukcesu doni malbonan nomon al la evento.

La organiza komitato sub gvidado de Paul Daels kaj Lionel Vandenberghe provis allogi pli larĝan publikon organizante alispecajn aktivecojn en la spirito de Paco, Libera Flandrio kaj Toleremo. Al ekstremistoj tio tute ne plaĉis kaj en 1996 estis serioza konflikto. Ekde la jaro 2003 la ekstremistoj organizas propran renkontiĝon, la Izerogardado, ĉe la monumento de la fratoj Van Raemdonck.

Koncernante la estonteco de Flandrio, la komitato ekde 2004 malkaŝe pledas por Flandrio kiel sendependa membroŝtato de la Eŭropa Unio. Ekde 2000 la komitato malfermas la movadon por flandroj kun eksterlanda deveno.

Eksteraj ligiloj
----------------

* Retpaĝo de la Izeroturo (en diversaj lingvoj)
**István György** [iŝtvAn djordj], laŭ hungarlingve kutima nomordo **György István** estas hungara politikisto, urbestro, instruisto, parlamenta deputito.

István György naskiĝis la 31-an de oktobro 1959 en Budapeŝto.

Biografio
---------

István György maturiĝis en gimnazio en sia naskiĝurbo, poste li akiris pedagogian diplomon en Pedagogia Altlernejo Ho Chi Minh en 1984. Post la diplomo li ekinstruis en bazlernejo en Kőbánya, en 1988 li jam estis viclernejestro. Depost fino de la socialismo inter 1990 kaj 2002 li estis urbestro de Kőbánya. En 2005 li akiris juran diplomon en Universitato de Pécs. Inter 2006-2010 li estis urbestrarano de Budapeŝto, inter 2010-2014 parlamentano en frakcio de Fidesz, ankaŭ vicurbestro de Budapeŝto, pli poste li ricevis diversajn ŝtatajn postenojn. Ekde 2020 li estis subministro. Li ricevis premiojn en 2016 kaj 2019. Li edziĝis en 1982, lia edzino naskis 3 gefilojn. Pro eksedziĝo li denove edziĝis en 2017.

Fontoj
------

* hungarlingva membiografio kun foto

Referencoj
----------

1. ↑

* Kategorio István György (politikisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 699549
 |
**Izidor Fröhlich** [froliĥ], laŭ hungarlingve kutima nomordo **Fröhlich Izidor,** malofte *Frőlich Izidor* estis hungara fizikisto, profesoro, membro ordinara de Hungara Scienca Akademio (1891). Lia frato estis Róbert Fröhlich.

Izidor Fröhlich
Izidor Fröhlich  naskiĝis la 23-an de januaro 1853 en Pest (urbo). Li mortis la 24-an de januaro 1931 en Budapeŝto.

Biografio
---------

Izidor Fröhlich frekventis universitaton en Budapeŝto, kie li lernis precipe de Ányos Jedlik, Loránd Eötvös, Károly Than. Helpe de stipendio poste li plulernis en Berlino. Hejmenveninta li ekinstruis en universitato de Budapeŝto, kie li baldaŭe akiris la rangon rektoro. Li emeritiĝis en 1928. Li okupiĝis ĉefe pri elektrodinamiko kaj lumo. Li verkis artikolojn por fakrevuo *Matematikai és Fizikai Lapok*. Li ricevis premion de MTA.

Verkaro (elekto)
----------------

* *Kinematika* (1892)
* *Dinamika* (1896)

Fontoj
------

* biografio hungare kun bildo
* biografio hungare (la teksto estas legebla maldekstre post klako al litero F kaj serĉante ĝin el la aboco-listo)

* Kategorio Izidor Fröhlich en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 435140
* GND: 144034441
* VIAF: 54542153
* ISNI: 0000 0001 1904 8627
* SUDOC: 184952948
 |
**István Hatvani** [iŝtvAn], laŭ hungarlingve kutima nomordo **Hatvani István** estis hungara kuracisto, profesoro, pastro, astronomo, kemiisto. Li estis la hungara Faŭsto.

István Hatvani
Skulptaĵo pri István Hatvani
Poŝtmarko pri István Hatvani
István Hatvani  naskiĝis la 21-an de novembro 1718 en Rimaszombat (nuntempa Rimavská Sobota en Slovakio). Li mortis la 16-an de novembro 1786 en Debrecen.

Biografio
---------

István Hatvani frekventis lernejojn ĉefe en sia naskiĝurbo. Li ekinstruis en Komárom en 1737. Baldaŭe li plulernis en Debrecen, poste en Basel, kie li pastriĝis kaj doktoriĝis, fine en Marburg li iĝis kuracisto. Hejmenveninta en 1749 li instruis en Debrecen, kie li estis la unua, kie oni instruis kemion. En la sama jaro li edziĝis. Dum jardekoj li estis la plej bona pedagogo de la altlernejo. Li estis elektita ĉefjuĝisto en 1783. Li kuracadis ne nur en la altlernejo, sed ankaŭ en la urbo, krome li estis ankaŭ astronomo.

Elektitaj publikaĵoj
--------------------

* *Animadversiones theologico-criticae* (1747)
* *Oratio de philosophiae utilitate in theologia* (1757)
* *Az uri szent vacsorára megtanító könyvecske...* (1760)
* *Thermae Varadienses, examini physico et medico subjectae item de illorum usu salutari…* (1777)
* *Tabula Hungariae delineata iŭta Observationes C. D. Steph. Hatvani…* (1782)

Memorigiloj
-----------

* skulptaĵo en Debrecen
* poŝtmarko

Fontoj
------

* hungarlingva biografio (la koncerna teksto estas legebla en la 2-a punkto)
* hungarlingva biografio kun bildo

* Kategorio István Hatvani (kuracisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 499701
* GND: 1015878245
* LCCN: no93026610
* VIAF: 38948253
* ISNI: 0000 0000 7908 2862
* SUDOC: 128847301
* BNF: 10355679v
 |